പുരാവസ്തുക്കള് വിറ്റിട്ടില്ലെന്ന് ആവര്ത്തിച്ച് മോന്സന് കൊച്ചി: പുരാവസ്തുക്കളുടെ മറവില് സാമ്ബത്തിക തട്ടിപ്പ് നടത്തിയ മോന്സന് മാവുങ്കലിന്റെ Monson Mavunkal ചോദ്യം ചെയ്യല് ഇന്നും തുടരും. എച്ച്എസ്ബിസി ബാങ്കിന്റേതടക്കം വ്യാജ രേഖകളുണ്ടാക്കിയതിന് ആരൊക്കെ സഹായിച്ചെന്നാണ് പരിശോധിക്കുന്നത്. പുരാവസ്തുക്കള് antique collections ആര്ക്കും ഇതേവരെ വിറ്റിട്ടില്ലെന്നാണ് മോന്സന് പറയുന്നതെങ്കിലും അന്വേഷണ സംഘം ഈ മൊഴി വിശ്വസിക്കുന്നില്ല. മോന്സന്റെ വീട്ടിലെ പുരാവസ്തുക്കളുടെ ശാസ്ത്രീയ പരിശോധന ആര്ക്കിയോളജി ഉദ്യോഗസ്ഥര് ഇന്നും തുടരും. ചേര്ത്തലയിലെ വീട്ടിലടക്കം കൊണ്ടുപോയി തെളിവെടുക്കാനും ആലോചിക്കുന്നുണ്ട്. ഇതിനിടെ മോന്സന് മാവുങ്കല് ഫോണില് സംസാരിക്കുന്ന വീഡിയോ പുറത്ത് വന്നിരുന്നു. ഐജി ലക്ഷ്മണയോട് എന്നവകാശപ്പെട്ടാണ് മോന്സന്റെ ഫോണ് വിളി. നാല് കോടി രൂപ ഹൈദരാബാദില് എത്തിക്കാന് സഹായിക്കണമെന്നാണ് മോന്സന് ആവശ്യപ്പെടുന്നത്. ഇതോടൊപ്പം തനിക്കെതിരെ കേസ് കൊടുത്തയാളെ വിരട്ടണമെന്നും മോന്സന് ആവശ്യപ്പെടുന്നുണ്ട്. ചിലര്ക്ക് സംശയമുണ്ടെന്നും സംശയമുള്ളവരെ സീക്ഷിക്കണമെന്നും ഫോണില് മറുവശത്തുള്ളയാള് മോന്സനോട് പറയുന്നുണ്ട്. കാര്യങ്ങള് പൊലീസ് മേധാവിയോട് നേരിട്ട് സംസാരിക്കണമെന്നും മോന്സന് പറയുന്നുണ്ട്. അതേസമയം, ഒക്ടോബര് രണ്ട് വരെയാണ് എറണാകുളം എസിജെഎം കോടതി മോന്സന് മാവുങ്കലിനെ ക്രൈംബ്രാഞ്ച് കസ്റ്റഡിയില് വിട്ടിരിക്കുന്നത്. കസ്റ്റഡി നീട്ടണം എന്ന ക്രൈംബ്രാഞ്ച് ആവശ്യത്തെ പ്രതിഭാഗം എതിര്ത്തിരുന്നു. മോന്സന്റെ അക്കൗണ്ടിലേക്ക് പണം എത്തിയിട്ടില്ല. ഇല്ലാത്ത പണം കണ്ടെത്താന് കസ്റ്റഡി നീട്ടരുത്. മോന്സനെതിരായ ആരോപണം അടിസ്ഥാനരഹിതമാണ്. വീട്ടില് കുറച്ച് സാധനങ്ങള് ഉണ്ടാക്കിവച്ചെന്നല്ലാതെ വില്പ്പനയ്ക്ക് ശ്രമിച്ചിട്ടില്ല. ഈ ആരോപണത്തില് കേസുകള് രജിസ്റ്റര് ചെയ്തിട്ടില്ലെന്നും പ്രതിഭാഗം വാദിച്ചു. എന്നാല്, ക്രൈംബ്രാഞ്ചിന്റെ വാദങ്ങള് കോടതി അംഗീകരിച്ചാണ് കസ്റ്റഡി നീട്ടി നല്കിയത്.